cyanic-selkie/wikianc huggingface dataset:
त्राजान
त्राजान (लातिनी: Marcus Ulpius Nerva Trajanus Augustus, मार्कस उल्पियस नर्वा त्राजानस औगस्तस, जन्म: १८ सितम्बर ५३, मृत्यु: ९ अगस्त ११७) सन् ९८ ईसवी से लेकर ११७ ईसवी तक रोमन साम्राज्य का सम्राट था। सन् ८९ ई॰ में, जब वह स्पेन में रोमन सेना का सिपहसालार था, उसने उस समय के सम्राट (Domitian, दोमितीयन) के विरुद्ध उठे एक विद्रोह को कुचलने में सहायता की थी। दोमितीयन के बाद एक नर्वा (Nerva) नामक निःसंतान सांसद सम्राट बना लेकिन वह सेना को अप्रिय निकला। उसी के रक्षकों ने विद्रोह कर के उसे त्राजान को अपना गोद-लिया पुत्र बनाने पर मजबूर किया, क्योंकि त्राजान सेना को पसंद था। नर्वा का २७ जनवरी ९८ को देहांत हो गया और तब ताज त्राजान को गया।
त्राजान ने अपने राजकाल में रोम में बहुत से निर्माण करवाए, जिनमें से कई अभी तक खड़े हैं, जैसे की त्राजान का स्तम्भ (इतालवी: Colonna Traiana), त्राजान का बाज़ार (Mercati di Traiano) और त्राजान का सभास्थल (Forum Traiani)। अपने राज के आरम्भ में ही उसने मध्य पूर्व के नबाती राज्य को परास्त करके उसका रोमन साम्राज्य में विलय कर लिया। उसने आधुनिक रोमानिया के भी कई क्षेत्रों पर क़ब्ज़ा किया, जो वहाँ सोने की कई खाने होने से रोम के लिए बहुत लाभदायक रहा। उसकी सेनाओं ने आर्मीनिया और मेसोपोटामिया के कई भागों को भी रोम के साम्राज्य में शामिल कर लिया। उसके अभियानों से रोमन साम्राज्य का क्षेत्रफल अपनी चरम सीमा पर पहुँच गया। सन् ११७ में रोम की तरफ़ लौटते हुए त्राजान की तबियत ख़राब हुई और एक दौरा पड़ने से उसकी मृत्यु हो गई। रोम की संसद ने उसके मरणोपरांत उसे एक देवता घोषित कर दिया और उसकी अस्तियों को त्राजान के स्तम्भ के नीचे दफ़ना दिया गया। उसके बाद राज की बागडोर उसके गोद-लिए पुत्र हेड्रियन (Hadrian) ने संभाली।
समय के साथ त्राजान की ख्याति बनी रही। उसके बाद हर नया सम्राट चुनने पर रोम की संसद उसे "औगस्तस से अधिक भाग्य पाओ और त्राजान से अच्छे बनो" (felicior Augusto, melior Traiano) का आशीर्वाद देने लगी।
गंगापुर, सवाई माधोपुर
गंगापुर सिटी (Gangapur City) जिसे गंगापुर भी कहा जाता है, भारत के राजस्थान राज्य के गंगापुर सिटी ज़िले में स्थित एक नगर व जिला मुख्यालय है। यह दिल्‍ली-मुंबई रेलमार्ग पर स्थित है। यहां बड़ी अनाज मंडी है। शिक्षा का अच्‍छा माहौल है। यह एक स्‍वतंत्र विधानसभा क्षेत्र है तथा सवाई माधोपुर-टोंक लोकसभा क्षेत्र के अंतर्गत आता है। जनसंख्या के मामले में, यह राजस्थान में 18वा सबसे बड़ा शहर है।
विवरण
गंगापुर सिटी से 5 किलोमीटर दूर अरावली पर्वतमाला में प्रसिद्ध रमणीय स्थल धुंधेश्वर धाम है जोकि बहुत ही सुन्दर है। गंगापुर सिटी की प्रसिद्ध मिठाई खीरमोहन देश ही नहीं वल्कि विदेश में भी प्रसिद्ध है। यह मिठाई मावा आदि से बनती है।
मिनर्वा मिल्स बनाम भारत सरकार
मिनर्वा मिल्स बनाम भारत संघ(1980) मामले में सर्वोच्च न्यायालय ने यह निर्धारित किया कि अनुच्छेद 368 का खंड (4) विधिसम्मत नहीं (invalid) है क्योंकि यह न्यायिक पुनर्विलोकन को समाप्त करने के लिए पारित किया गया था। न्यायिक पुनर्विलोकन का सिद्धांत संविधान का आधारभूत लक्षण है। अत एव 42 वा संविधान अधिनियम संशोधन 1976 में हुआ  इस संशोधन को संविधान का मिनी संविधान भी कहा जाता है । इन संशोधन में तीन नए शब्द जोड़े गए समाजवादी, पंथ-निरपेक्ष  अखंडता  , संविधान के भाग 4 में 51क जोड़ा गया जिसमें नागरिकों के कर्तव्य को जोड़ा गया , राष्ट्रपति केबिनेट की सलाह के लिए बाध्य किया गया , प्रशासनिक अधिकरणों की व्यवस्था की गई , 1971 की जनगणना के आधार पर लोकसभा एवम राज्य विधानसभा की सीटो को निश्चित किया गया , संवैधानिक संशोधन को न्यायिक जांच से बाहर किया गया , न्यायिक समीक्षा के शक्ति में कटौती , लोकसभा एवम विधानसभा का कार्यकाल 6 वर्ष किया गया , DPSP के कार्यन्वयन हेतु बनाई गई विधियों को मूल अधिकार का उलंघन है इस आधार पर अवैध घोषित नही किया जाएगा के उक्त प्रावधान को असंवैधानिक बताते हुए निर्णय दिया गया कि संसद् संविधान के मौलिक ढांचें को नहीं बदल सकता। वामन राव बनाम भारत संघ (1981) वाद में न्यायलय ने यह भी स्पष्ट कर दिया कि आधारभूत लक्षण का सिद्धान्त 24-4-1973 को, अर्थात् केशवानंद भारती के निर्णय सुनाये जाने की तिथि, के बाद पारित होने वाले संविधान संशोधन अधिनियमों पर लागू होगा।
इन संशोधनों और विनिश्चयों का परिणाम यह हुआ कि –
कथा रत्नामकर
कथा रत्नामकर  असमिया भाषा के विख्यात साहित्यकार ध्रुव ज्योति बोरा द्वारा रचित एक उपन्यास है जिसके लिये उन्हें सन् 2009 में असमिया भाषा के लिए साहित्य अकादमी पुरस्कार से सम्मानित किया गया।
तोसीवो नाकायमा
टोसीवो नाकायमा (en:Tosiwo Nakayama) (23 नवंबर, 1931 को चुउक में - 29 मार्च, 2007) फेडरेटेड स्टेट्स ऑफ माइक्रोनेशिया (एफएसएम) के पहले अध्यक्ष थे। उन्होंने 1979 से 1987 तक दो कार्यकाल दिए।
हुन सेन
हुन सेन (ហ៊ុន សែន; जन्म 5 अगस्त 1952) एक कम्बोडियाई राजनेता हैं, जो कि कम्बोडिया के प्रधानमंत्री तथा कम्बोडियाई पीपल्स पार्टी (सीपीपी) के अध्यक्ष हैं। वे १९८५ से कम्बोडिया के प्रधानमंत्री हैं, जिसके कारण वे विश्व के सबसे लम्बे कार्यकाल तक पद पर रहने वाले प्रधानमंत्री हैं, तथा सबसे लम्बे कार्यकाल तक पद पर रहने वाले सरकार प्रमुख में से हैं। वे १९७९ से १९८६ तथा १९८७ से १९९० तक देश के विदेश मंत्री भी रहे हैं। उनकी पूरी सम्मानार्थ उपाधि सम्देच अक्का मोहा सेना पेदाई तेचो हुन सेन(សម្តេចអគ្គមហាសេនាបតី តេជោ ហ៊ុន សែន; अर्थ "स्वामी प्रधानमंत्री, सर्वोच्च सैन्य कमांडर हुन सेन") है। जन्म के समय उनका नाम हुन बुनल था, खमेर रूज से जुड़ने के दूसरे ही वर्ष उन्होंने अपना नाम बदल कर हुन सेन कर लिया।
हुन सेन जनवरी १९८५ में पहली बार प्रधानमंत्री पद पर आसीन हुए, जब एक-दलीय राष्ट्रीय असेम्बली ने उन्हें चान सी का उत्तराधिकारी घोषित किया था। दिसंबर १९८४ में चान सी की मृत्यु के पश्चात उनके प्रधानमंत्री बनने का रास्ता साफ़ हो गया। उन्होंने यह पद १९९३ तक संयुक्त राष्ट्र समर्थित चुनाव होने तक संभाला, जिसमे किसी को बहुमत नहीं मिला। फुन्किन्पेक से आम सहमति के पश्चात सेन नोरदम रानारिद्ध के साथ द्वितीय प्रधानमंत्री बने और १९९७ के तख्तापलट तक इस पद पर रहे। १९९८ के चुनावों में उन्होंने अपनी पार्टी सीपीपी को विजय तो दिलाई मगर फुन्किन्पेक के साथ गठबंधन सरकार बनानी पड़ी। हुन सेन तबसे छह बार लगातार प्रधानमंत्री का कार्यकाल संभाल रहे हैं। जून २०१५ में चेया सिम की मृत्यु के पश्चात वे सीपीपी के अध्यक्ष चुने गये। २०१८ में वह बिना विपक्ष के हुए चुनाव में वे छठी बार प्रधानमंत्री चुने गये।
प्रारम्भिक जीवन
सेन का जन्म कम्पोंग चाम में एक किसान परिवार में हुआ था। वह अपने पिता हुन नेआंग की कुल छः सन्तानों में तीसरे थे। उनके पिता कम्पोंग चाम की एक वाट में भिक्षु थे। बाद में उन्होंने देश को फ्रांसीसियों से आजादी दिलवाने हेतु वे स्वतंत्रता आन्दोलन में कूद पड़े तथा हुन सेन की माँ डी योन से १९४० के दशक में विवाह किया। हुन नेआंग के पैतृक पूर्वज चीनी-कम्बोडियाई मूल के बहुत अमीर तथा बड़े भूमिहार थे। हुन नेआंग को भी अपनी पैतृक सम्पत्ति का काफी हिस्सा मिला और वे अपनी जिन्दगी काफी आराम से व्यतीत कर रहे थे, मगर अपहरण कांड के कारण उन्हें अपनी काफ़ी सम्पत्तियाँ बेचनी पड़ी। सेन ने अपने परिवार को १३ वर्ष की ही अवस्था में नामपेन्ह स्थित मठ विद्यालय में दाखिला लेने हेतु छोड़ दिया था। जब लोन नोल ने १९७० में सिहानुक से रक्तविहीन तख्तापलट के माध्यम से सत्ता हथिया ली, तब वे खमेर रूज से जुड़ गये। इसके दो वर्ष पश्चात ही उन्होंने अपना नाम बदल कर हुन सेन रख लिया।
व्यक्तिगत जीवन
उन्होंने हुन मानेट से विवाह किया है जिनसे उन्हें छः संतानें कम्सोत (स्वर्गवासी), हुन मानेट, माना, हुन मनिथ, हुन मानी, माली तथा मालिस (गोद ली हुई) हैं। हुन मानेट ब्रिस्टल विश्वविद्यालय से अर्थशास्त्र में पीएचडी हैं। सेन के कार्यकाल के दौरान उनके सभी पुत्रों ने बड़ी भूमिका निभायी है। उनके बड़े भाई हुन नेंग कम्पोंग चाम के राज्यपाल रह चुके हैं तथा वर्तमान में सांसद हैं।
बचपन में मुर्गा चुराने के फलस्वरूप मुर्गे ने उनकी आँख में चोच घुसा दी, इस कारण उनकी एक आँख नहीं है।
जॉन हेगलगम
जॉन रिचर्ड हेगलेगाम (en:John Haglelgam) (10 अगस्त, 1949 को एओरिपिक, याप में पैदा हुए) फेडरेटेड स्टेट्स ऑफ माइक्रोनेशिया के दूसरे राष्ट्रपति थे।
अभ्यास मण्डल, इन्दौर
अभ्यास मण्डल इन्दौर का एक वैचारिक मंच है। यह एक अराजनैतिक संस्था है जो प्रतिवर्ष मई माह में ग्रीष्मकालीन व्याख्यानमाला का आयोजन करता है, जो पाँच दशकों से अविरत जारी है। यह बौद्धिक आयोजन आज इस इन्दौर शहर की पहचान बन चुका है। विचार गोष्ठियाँ, चिंतन-शिविर, व्याख्यानमालाएँ, सामूहिक विचार-विमर्श, सर्वधर्म समभाव, समाज के सभी वर्गों से जीवंत सम्पर्क और एक जीवित संवाद, यही इसकी कार्यशैली है।
इंदि‍रा गांधी मातृत्‍व सहयोग योजना
इंदि‍रा गांधी मातृत्‍व सहयोग योजना ( Indira Gandhi Matritva Sahyog Yojana (IGMSY) के अंतर्गत गर्भवती और दूध पि‍लाने वाली महि‍लाओं को कुछ शर्तों के साथ मातृत्‍व लाभ पहुंचाए जाते हैं जि‍नका उद्देश्‍य उनके स्‍वास्‍थ्‍य और पोषण की स्‍थि‍ति‍ में सुधार लाना है ताकि दूध पि‍लाने वाली और गर्भवती स्‍त्रि‍यों के माहौल में सुधार कि‍या जा सके और इसके लि‍ए उन्‍हें नकद प्रोत्‍साहन राशि‍ दी जा सके। इसे समन्‍वि‍त बाल वि‍कास सेवाओं की योजना के मंच से लागू कि‍या जा रहा है। इस योजना की शुरुआत अक्‍तूबर 2010 में प्रायोगि‍क आधार पर पर की गई थी और अब यह 53 चुनिंदा जि‍लों में चल रही हैं। फि‍लहाल लाभार्थि‍यों को दो कि‍स्‍तों में 6,000 रुपए बैंक अथवा डाकघर खातों के जरि‍ए दि‍ए जाते हैं। पहली कि‍स्‍त गर्भावस्‍था के 7-9 महीनों के दौरान दी जाती है और दूसरी कि‍स्‍त की रकम कुछ शर्तें पूरी करने के बाद प्रसूति के 6 महीने बाद दी जाती है। सभी सरकारी/सार्वजनि‍क उपक्रम(केन्‍द्रीय तथा राज्‍य) के कर्मयोजना का लाभ उठाने के हकदार नहीं होंगे क्‍योंकि‍ उन्‍हें वेतन सहि‍त मातृत्‍व अवकाश दि‍या जाता है। यह योजना देश के 53 जि‍लों में प्रायोगि‍क आधार पर लागू की जा रही हैं'।
केंद्र सरकार ने प्रधानमंत्री मातृ वन्दना योजना (pmmvy) के सालगिरह को मातृ वंदना सप्ताह के रूप में मनाया गया। 13 सितंबर, 2018 तक इस योजना के तहत 48.11 लाख महिलाओं ने नामांकन कराया था, जिनमें से 37.30 लाख महिलाओं को मातृत्व लाभ का भुगतान किया गया है।
PMMVY की आवश्यकता
सन्दर्भ
__असूचीबद्ध__ __विषय_जोड़े_कड़ी_रहित__
दण्डपाणि कोलीय
महाराजा दण्डपाणि कोलीय प्राचीन भारत मे कोलीय गणराज्य के कोली महाराजा थे एवं भगवान गौतम बुद्ध की पत्नी राजकुमारी यशोधरा के पिताजी थे। महाराजा दण्डपाणि का विवाह शाक्य गणराज्य की राजकुमारी एवं महाराजा शुद्धोदन की बहन अमिता उर्फ पमिता के साथ हुआ था।
महाराजा दण्डपाणि कोलीय का कोलीय गणराज्य और शुद्धोधन का शाक्य गणराज्य रोहिणी नदी नदी के किनारे बसा हुआ था एवं दोनों राजघरानों के सदस्य एक दूसरे से कई से शादी रचाते आ रहे थे।
महाराजा दण्डपाणि कोलीय रिश्ते मे भगवान बुद्ध के ससुर भी लगते थे और फूफा भी लगते थे साथ ही ममेरे भाई भी लगते थे।
एसा इसलिए होता था क्योंकि कोली और शाक्य अपने खून पर बहुत ज्यादा घमंड करते थे एवं किसी दूसरे खानदान के साथ संबंध नही बनाना चाहते थे जिससे उनके खून की पवित्रता बनीं रहे।
पीटर मुखर्जी
पीटर मुखर्जी या प्रीतम मुखर्जी का जन्म इंग्लैंड में हुआ था। वे 1997 से 2007 तक स्टार (भारत) में संचालक रहे। इसके बाद 2007 में ब्रिस्टल, इंग्लैंड में एक कंपनी में आए। 2009 में उससे सेवामुक्त हो गए।
पारिवारिक जीवन
यह इंग्लैंड के ब्रिस्टल में रहते हैं। इनका जन्म भी यहीं हुआ। इसके बाद यह भारत के देहरादून में दून विद्यालय में अपनी शिक्षा पूरी की। इनके भाई का नाम गौतम मुखर्जी है जो प्लेनेट गोवा नामक कंपनी चलाते हैं।
इनकी पहली शादी 1994 में समाप्त हुई। इस शादी से उनके दो पुत्र थे। जो 1980 और 1984 में हुए थे। जिनमें से एक राहुल मुखेरजी हैं जो देहारादून में अपनी माँ के साथ रहते हैं।
2002 में इनकी मुलाक़ात इंद्राणी बोरा से हुई। बाद में उनके मित्र सुहेल सेठ के बाग में एक छोटे समारोह में वे दोनों शादी कर लिए। इंद्राणी अपनी पिछले शादी से एक पुत्री विधि खन्ना भी आती है। 2005 में इंद्राणी अपने पिछले शादी से दो बच्चों शीना बोरा और मिखाइल बोरा को मिलवाती है।
शीना बोरा हत्याकांड
इनकी सौतेली बेटी शीना बोरा के हत्या के कारण कई बार पूछताछ हुई। जिसमें उन्होने बताया कि पहले उन्हें यह बताया गया था कि वह इंद्राणी की बहन है।
बेली ऑल्टर
बेली ऑल्टर (en:Bailey Olter) (27 मार्च 1932, मोवाकिल्लोआ, पोनेपेई , फेडरेटेड स्टेट्स ऑफ माइक्रोनेशिया - 16 फरवरी 1999) एक माइक्रोनियन राजनीतिक व्यक्ति था । वह पोनपे जिले से माइक्रोनियन कांग्रेस के सीनेट के लिए चुने गए  । उन्होंने 1983 से 1987 तक फेडरेटेड स्टेट्स ऑफ माइक्रोनेशिया के उपाध्यक्ष के रूप में काम किया और 1991 से 1996 तक माइक्रोनेशिया के फेडरेटेड स्टेट्स के तीसरे अध्यक्ष के रूप में कार्य किया। जुलाई 1996 में उन्हें एक झटका लगा और उन्होंने अपने कार्यालय को ले जाने की क्षमता को समाप्त कर दिया; उनके उपाध्यक्ष जैकब नेना ने अपने कार्यकाल के अंतिम वर्ष में सेवा की।
काका देउतार हार
काका देउतार हार  असमिया भाषा के विख्यात साहित्यकार नवकांत बरुआ द्वारा रचित एक उपन्यास है जिसके लिये उन्हें सन् 1975 में असमिया भाषा के लिए साहित्य अकादमी पुरस्कार से सम्मानित किया गया।
महत ऐहिह्य
महत ऐहिह्य  असमिया भाषा के विख्यात साहित्यकार नलिनीधर भट्टाचार्य द्वारा रचित एक समालोचना है जिसके लिये उन्हें सन् 2002 में असमिया भाषा के लिए साहित्य अकादमी पुरस्कार से सम्मानित किया गया।
जैकब नेना
जैकब नीना (en:Jacob Nena) (जन्म 10 अक्टूबर, 1941) एक माइक्रोनेशियन राजनीतिक व्यक्ति हैं, जिन्होंने 1996 से 1999 तक माइक्रोनेशिया के संघीय राज्यों के चौथे राष्ट्रपति के रूप में कार्य किया था। माइक्रोनेशिया के संघीकृत राज्यों का राष्ट्रपति उन्होंने बेली ऑल्टर के तहत उपराष्ट्रपति के रूप में कार्य किया था; जुलाई 1996 में ऑल्टर को चोट लगने के बाद, नीना ने उसी वर्ष 8 नवंबर को कार्यवाहक राष्ट्रपति के रूप में पदभार संभाला और 8 मई, 1997 को राष्ट्रपति के रूप में शपथ ली, शेष दो वर्षों के ऑल्टर कार्यकाल की सेवा की। उपराष्ट्रपति और राष्ट्रपति बनने से पहले, नीना ने 1979 से 1983 तक कोसरे के गवर्नर के रूप में कार्य किया।
आदि शक्ति (सिख धर्म)
सिख धर्म, या सिखी एकेश्वरवादी धर्म है और निराकार की उपासना करता है।
सिख धर्म में चंडी के ये अर्थ हैं :
आदि शक्ति ही विवेक बुद्धि है, क्योंकि विवेक बुद्धि आदि शक्ति में लीं है। सिख धर्म के अनुसार गुरु नानक साहिब समेत सारे सतगुरु, भक्त जनों ने भगवती का ध्यान किया था।
गुरु गोविन्द सिंह जी ने चार रचनाएँ की जिसमें चंडी के अनेक गुणों का विस्तार किया। चंडी का अर्थ अगर किसी ने समझना है तो गुरु गोबिंद सिंह जी की बानी इसके अर्थों और उल्लेखन की खान है। गुरु साहिब ने चंडी के अनेक नाम लिखे हैं जैसे भगोती, खडग धारा, दुर्गा, तीर, काली, तुपक, अस, भगोती, देवता, खंडा, अदर सुता, पार्वती, जगबीर, जगमात, परा, परभी, बाड बारी, काटी, कटारी पूरनी, हल्बी, ज्वाला, तीर, चंचला, लाल नैना, तेग आदिक जो अपने आप में गहरे अर्थ रखते हैं।
सिख धर्म की अरदास ही यहीं से शुरू होती है "प्रिथम भगौती सिमरि कै गुरु नानक लई धिआइ ॥" अर्थात् मैं पहले भगवती का स्मरण करके उसके बाद गुरु नानक का ध्यान करके...।
क्या गुरु गोबिंद सिंह जी ने किसी औरत या मूर्ति कि स्तुति की?
अगर गुरु गोबिंद सिंह जी की रचनाओं और शब्दों का मुल्यांकन किया जाए तो यह बात साफ़ प्रतीत होती है कि गुरु गोबिंद सिंह जी ने चंडी को "आदि शक्ति" ही बताया है। अगर हम यह माने की उन्होंने "आदि शक्ति" की मूर्ती/प्रतिमा बनाई या प्रचलित कर्म कांड के अनुसार पूजा अर्चना की या किसी औरत (महादेव की सुपत्नी आदिक) की आराधना की तो गुरु गोबिंद सिंह स्वयम अपनी वाणी में कहते हैं : पवित्री पुनीता पुराणी परेयं ॥ प्रभी पूरणी पारब्रहमी अजेयं ॥ अरूपं अनूपं अनामं अठामं ॥ अभीतं अजीतं महां धरम धामं ॥३२॥२५१॥ (चंडी चरित्र भाग २)
जिसमें साफ़ कथित है कि हे देवी, तेरा कोई रूप नहीं है, तूं अनूप है, तेरा कोई नाम नहीं है। यही नहीं गुरु गोबिंद सिंह ने मूर्ती पूजा की घोर अज्ञानता बताया है और जहां मूर्ती पूजक को पशू कहा है वहीं कर्म कांड को निष्फल बताया है। इन सब बातों को ध्यान में रखें तो यह बात कहीं से भी जाहिर नहीं होती की गुरु साहिब ने किसी चंडी को किसी मूर्ती, इस्त्री या किसी पदार्थ रूप में माना है।
चंडी की सारी जंग विवेक बुद्धी और अविवेक बुद्धी की जंग है। जहाँ विवेक बुद्धी को "चंडी" कहा गया है और अविवेक बुद्धी दैत्य के रूप में बताएं हैं। दैत्य धर्म के विपरीत हैं, देवते कर्म कांड में व्यस्त हैं और चंडी गुरमुख है। गुरु गोबिंद सिंह जी ने पारसनाथ अवतार रचना में भी इसी तरहां की जंग का खुलासा किया है।
पुरानो के दिग्गज भी यह बात मानते हैं कि चंडी आदि शक्ति ही होती है और अरूप होती है, उसके गुणों को ही मूर्ती में प्रदर्शित किया है लेकिन मूर्ती अपने आप में पूरी नहीं है।
स्ट्रेप्टोकॉकल ग्रसनीशोथ
स्ट्रेप्टोकॉकल ग्रसनीशोथ या स्ट्रेप थ्रोट एक ऐसा रोग है जो एक ऐसे जीवाणु द्वारा उत्पन्न होता है जिसे “समूह ए स्ट्रेप्टोकॉकस”कहा जाता है। स्ट्रेप थ्रोट गले तथा गलतुंडिका (टॉन्सिल)पर प्रभाव डालता है। गलतुंडिका (टॉन्सिल) गले में स्थित, दो ग्रंथियांहोती हैं जो मुँहके पीछे होती हैं। स्ट्रेप थ्रोट आवाज़ पैदा करने वाले (स्वर यंत्र) को भी प्रभावित कर सकता है। सामान्यलक्षणोंमें बुखार, गले में दर्द (जिसे ख़राश के साथ गले में दर्द की समस्या भी कहते हैं), तथासूजी हुई ग्रंथियां (लिम्फ नोड्स) जो गलेमें स्थित होती हैं, आदि शामिल हैं। स्ट्रेप थ्रोटबच्चोंके गले में होने वाली ख़राश तथा दर्द के कारणों का 37% होता है।
स्ट्रेप थ्रोट किसी बीमार व्यक्ति से नज़दीकी संपर्क द्वारा फैलता है। किसी व्यक्ति में स्ट्रेप थ्रोट की पुष्टि करने के लिये, एक थ्रोट कल्चर कहे जाने वाले परीक्षण की आवश्यकता होती है। इस परीक्षण के बिना भी, स्ट्रेप थ्रोट की संभावित उपस्थिति को इसके लक्षणों से पहचाना जा सकता है।प्रतिजैविक (ऐंटीबायोटिक) स्ट्रेप थ्रोट से पीड़ित व्यक्ति को आराम पहुंचा सकती है। प्रतिजैविक (ऐंटीबायोटिक) वे दवाएं हैं जो जीवाणुओंको समाप्त करती हैं। ये मुख्य रूप से आमवात बुखार (रह्यूमेटिक फीवर) जैसी जटिलताओं की रोकथाम के लिये उपयोग की जाती हैं, न कि रोग की अवधि को कम करने के लिये।
लक्षण तथा चिह्न
स्ट्रेप थ्रोट के सामान्य लक्षणों में शामिल है- गले में ख़राश तथा दर्द, 38°से.(100.4°फॉ.) से अधिक बुखार, गलतुंडिका (टॉन्सिल) पर पस (पीला या हरा द्रव्य, जो मृत बैक्टीरिया तथा श्वेत रक्त कणिकाओं से बनता है) तथा सूजे हुए लिम्फ नोड्स।
कुछ अन्य लक्षण भी हो सकते हैं जैसे:
कारण
स्ट्रेप थ्रोट एक प्रकार के जीवाणु द्वारा उत्पन्न होता है, जिसे समूह ए बीटा-लीमोलिटिक स्ट्रेप्टोकॉकस (जीएएस) कहते हैं। अन्य जीवाणु या विषाणु भी गले में ख़राश या दर्द का कारण हो सकते हैं। किसी बीमार व्यक्ति से प्रत्यक्ष, नज़दीकी संपर्क द्वारा लोगों को स्ट्रेप थ्रोट होता है। यह रोग तब और आसानी से फैलता है जब काफी सारे लोग एक जगह पर एकत्रित हों।  लोगों की भीड़ के उदाहरण में फौज या स्कूलोंमें एकत्र हुए लोग शामिल हैं। जीएएस सूख कर धूलमें मिल सकते हैं, लेकिन इसके बाद ये लोगों को बीमार नहीं कर सकते हैं। यदि वातावरण में विषाणु नम रह जायें तो वे 15 दिनों तक लोगों को बीमार कर सकते हैं। नमीं से भरे विषाणु टूथब्रशों जैसी वस्तुओं पर मिल सकते हैं। ये विषाणु खाद्य पदार्थों में जीवित रह सकते हैं, लेकिन यह काफी असामान्य है। जो लोग इन खाद्य पदार्थों को खाते हैं बीमार पड़ सकते हैं। स्ट्रेप थ्रोट के लक्षणों को न दर्शाने वाले 12 प्रतिशत बच्चों के गले में जीएएस सामान्य तौर पर होते हैं।
प्रयोगशाला परीक्षण
एक परीक्षण जिसे गले का कल्चर कहते हैं, यह जानने का मुख्य तरीका है कि क्या किसी व्यक्ति को स्ट्रेप थ्रोट है। यह परीक्षण 90 से 95 प्रतिशत बार सही निकलता है। एक और परीक्षण है जो त्वरित स्ट्रेप परीक्षण या आरएडीटी कहलाता है। यह त्वरित स्ट्रेप परीक्षण गले के कल्चर से कहीं कम समय में हो जाता है लेकिन यह 70 प्रतिशत तक ही सटीक होता है। दोनो परीक्षण यह बता सकते हैं कि कब एक व्यक्ति स्ट्रेप थ्रोट से पीड़ित नहीं है। यह दोनो ही परीक्षण 98 प्रतिशत तक इसे सही बता देते हैं।
किसी व्यक्ति के बीमार होने पर गले का कल्चर या त्वरित स्ट्रेप परीक्षण यह बता सकते हैं कि क्या वह व्यक्ति स्ट्रेप थ्रोट से पीड़ित है। जिन लोगों में इस रोग के लक्षण न हों उनके ऊपर गले का कल्चर या त्वरित स्ट्रेप परीक्षण नहीं किया जाना चाहिये, क्योंकि कुछ लोगों के गले में स्ट्रेप्टोकॉकल विषाणु सामान्य रूप में, बिना कोई समस्या उत्पन्न किये भी मौजूद हो सकता है और इन लोगों को उपचार की आवश्यकता नहीं होती है।
समान प्रकार के लक्षणों के कारण
स्ट्रेप थ्रोट के कुछ लक्षण दूसरे रोगों के समान होते हैं। इस कारण से, गले का कल्चर या त्वरित स्ट्रेप परीक्षण किये बिना यह जानना कठिन हो सकता है कि क्या व्यक्ति को स्ट्रेप थ्रोट की समस्या है। यदि किसी व्यक्ति को बुख़ार हो या उसको ख़राश व दर्द वाले गले की समस्या हो जिसके साथ उसको खांसी, बहतीनाक,दस्त, आंखोंमें लालिमा के साथ खुजली हो तो इस बात की संभावना अधिक है कि उसेवायरसद्वारा होने वाले गले के दर्द की समस्या (सोर थ्रोट) हो. संक्रामक मोनोन्यूक्लॉसिस गले में लिम्फ नोड्स में सूजन तथा सोर थ्रोट, बुखार उत्पन्न कर सकता है तथा गलतुंडिका (टॉन्सिल) का आकार बढ़ा सकता है। इस निदान को रक्त परीक्षण द्वारा निर्धारित किया जा सकता है। हलांकि संक्रामक मोनोन्यूक्लॉसिस के लिये कोई विशिष्ट उपचार नहीं होता है।
रोकथाम
कुछ लोगों को स्ट्रेप थ्रोट की समस्या दूसरों से अधिक होती है। गलतुंडिका (टॉन्सिल) को हटाना एक तरीका है जिससे कि इन लोगों को स्ट्रेप थ्रोट की समस्या न हो। एक वर्ष में तीन या चार बार स्ट्रेप थ्रोट होना गलतुंडिका (टॉन्सिल) को हटा देने का एक ठोस कारण हो सकता है। प्रतीक्षा करना भी उपयुक्त है।
उपचार
स्ट्रेप थ्रोट आम तौर पर उपचारके बिना कुछ दिनों तक रहता है। प्रतिजैविक (ऐंटीबायोटिक) द्वारा उपचार करने से लक्षण 16 घंटे पहले समाप्त हो जाएंगे। प्रतिजैविक (ऐंटीबायोटिक) द्वारा उपचार करने का मुख्य कारण गंभीर बीमारी के जोखिम को कम करना है। उदाहरण के लिये एक दिल की बीमारी जिसे आमवात बुखार (रह्यूमेटिक फीवर) कहते हैं या गले में मवाद (पस) का संग्रह जिसे रेटरोफेरेंजियल एबसेस (फोड़ा)कहते हैं। यदि लक्षणों के शुरु होने के 9 दिनों के अंदर प्रतिजैविक (ऐंटीबायोटिक) दे दिये जायें तो वे बेहतर काम करते हैं।
दर्द की दवा
स्ट्रेप थ्रोट के कारण होने वाले दर्द को कम करने की दवा काफी सहायक हो सकती है। इनमें आम तौर परएनएसएआईडी या पैरासेटामॉल शामिल हैं जिनको एसेटामाइनोफिनभी कहा जाता है। स्टेरॉयड भी उपयोगी हैं, जिस तरह से लाइडोकेन। ऐस्पिरिन का उपयोगवयस्कों में किया जा सकता है। बच्चों को एस्पिरिन देना ठीक नहीं है क्योंकि इसके कारण उनको रेये सिंड्रोमहोने की काफी संभावना होती है।
प्रतिजैविक (ऐंटीबायोटिक) दवा
पेनिसलीन वी सबसे अधिक आम प्रतिजैविक (ऐंटीबायोटिक) है जिसे अमरीका में स्ट्रेप थ्रोट के लिये इस्तेमाल किया जाता है। यह लोकप्रिय है क्योंकि सुरक्षित है, अच्छे ढ़ंग से काम करती है तथा अधिक महंगी भी नहीं है। एमॉक्सिसिलीन आम तौर पर यूरोप में उपयोग की जाती है। भारत में इस बात की काफी संभावना है कि लोगों को आमवात बुखार (रह्यूमेटिक फीवर) की समस्या हो. इसके कारण, सुई से दी जाने वाली दवा जिसे बेंज़ाथाइन पेनिसलीन जी कहते हैं, एक आम उपचार है। प्रतिजैविक (ऐंटीबायोटिक) लक्षणों की औसत अवधि को कम कर देती है। औसत अवधि तीन से पांच दिन की होती है। प्रतिजैविक (ऐंटीबायोटिक) इसमें एक दिन तक की कमी कर देती हैं। ये दवाएं बीमारी के फैलाव को भी कम कर देती हैं। दवाएं मुख्य रूप से दुर्लभ जटिलताओं जैसे आमवात बुखार (रह्यूमेटिक फीवर), लाल चकत्तों, यासंक्रमण को कम करने के लिये उपयोग की जाती हैं। प्रतिजैविक (ऐंटीबायोटिक) के अच्छे प्रभावों को संभावित दुष्प्रभावों द्वारा संतुलित किया जाना चाहिये। प्रतिजैविक (ऐंटीबायोटिक) उपचार उन स्वस्थ वयस्कों के लिये ठीक नहीं हो सकता है जिनको दवाओं की विपरीत प्रतिक्रियाएं होती हों। स्ट्रेप थ्रोट के लिये प्रतिजैविक (ऐंटीबायोटिक) अक्सर उम्मीद से अधिक उपयोग किये जाते हैं, तब भी जबकि यह उतना गंभीर न हो या इसके फैलने की संभावना भी कम हो। दवा एराइथ्रोमाइसिन (तथा अन्य दवाएं जिनकोमैक्रोलाइड कहते हैं) उन्ही लोगों पर इस्तेमाल की जानी चाहिये जिनको एलर्जी हो, वो भी पेनिसलीन से. सेफालोस्पोरिन उन लोगो पर उपयोग की जा सकती है जिनको कम एलर्जी होती है। स्ट्रेप्टोकॉकल संक्रमण के कारण गुर्दे (किडनी) में सूजन हो सकती है (तीव्र स्तवकवृक्कशोथ)(तीव्र ग्लोमेरुलोनेफ्राइटिस). प्रतिजैविक (ऐंटीबायोटिक) इस स्थिति की संभावना को कम नहीं करती हैं।
दृष्टिकोण
स्ट्रेप थ्रोट के लक्षण दवाओं के माध्यम से या उनके बिना भी, लगभग तीन से पांच दिनों में सुधरने लगते हैं। प्रतिजैविक (ऐंटीबायोटिक) से उपचार के माध्यम से बीमारी के और खराब होने का जोखिम कम हो जाता है। ये बीमारी के फैलने को भी कठिन कर देते हैं। बच्चे पहली प्रतिजैविक (ऐंटीबायोटिक) खुराक लेने के 24 घंटे के बाद फिर से स्कूल जाना शुरु कर सकते हैं।
स्ट्रेप थ्रोट के कारण, निम्नलिखित बेहद खराब समस्याएं पैदा हो सकती हैं:
संभाव्यता
स्ट्रेप थ्रोट एक ऐसी विस्तृत श्रेणी में शामिल है जिसमें ख़राश व दर्द वाले गले की समस्या या फेरिन्जाइटिस (ग्रसनीशोथ)शामिल हैं। अमरीका में हर साल लगभग 11 मिलियन लोग ख़राश व दर्द वाले गले की समस्या से पीड़ित होते हैं। ख़राश व दर्द वाले गले की समस्या के अधिकतर मामले विषाणुओं से पैदा होते हैं। जीवाणु समूह ए बीटा-हेमोलिटिक स्ट्रपेटोकॉकस के कारण बच्चों में 15 से 30 प्रतिशत ख़राश व दर्द वाले गले की समस्या पैदा होती है। वयस्कों में ख़राश व दर्द वाले गले की समस्या का 5 से 20 प्रतिशत, इसी कारण से होता है। ये मामले आम तौर पर जाती सर्दियों तथा शुरुआती वसंत में होते हैं।
अभिजात्री
अभिजात्री  असमिया भाषा के विख्यात साहित्यकार निरुपमा बरगोहाइँ द्वारा रचित एक उपन्यास है जिसके लिये उन्हें सन् 1996 में असमिया भाषा के लिए साहित्य अकादमी पुरस्कार से सम्मानित किया गया।
मैनी मोरी
एमानुएल मैनी मोरी (en:Manny Mori) (जन्म 25 दिसंबर, 1949) 11 मई 2007 से 11 मई 2015 तक माइक्रोनेशिया के संघीय राज्यों के राष्ट्रपति थे।
सुदीर्घ दिन अरु ऋतु
सुदीर्घ दिन अरु ऋतु  असमिया भाषा के विख्यात साहित्यकार निर्मलाप्रभा बारदोलोइ द्वारा रचित एक कविता–संग्रह है जिसके लिये उन्हें सन् 1983 में असमिया भाषा के लिए साहित्य अकादमी पुरस्कार से सम्मानित किया गया।
लियो फेलकैम
लियो एमी फेलकैम (en:Leo Falcam) (20 नवंबर, 1935 - 12 फरवरी, 2018)  एक माइक्रोनेशियन राजनीतिक व्यक्ति थे । उनका जन्म पोनपेई में हुआ था। उन्होंने 1979 से 1983  तक पोनपेई के पहले निर्वाचित गवर्नर के रूप में कार्य किया और मई 1997 से मई 1999 तक माइक्रोनेशिया के उपराष्ट्रपति के रूप में कार्य किया। माइक्रोनेशिया के संघीकृत राज्यों का राष्ट्रपति फिर उन्होंने 11 मई को पद संभाले फेडरेटेड स्टेट्स ऑफ माइक्रोनेशिया के पांचवें अध्यक्ष के रूप में कार्य किया। 1999, 11 मई, 2003 तक। मार्च 2003 में उन्होंने चुनाव के दौरान अपनी संसदीय सीट गंवा दी, जिससे उन्हें दूसरे कार्यकाल में मौका मिला।
रक्तिम ल्यूपस
रक्तिम ल्यूपस (Lupus erythematosus) प्रतिरक्षा प्रणाली की समस्या से सम्बन्धित कई रोगों का सामूहिक नाम है। ये रोग या इसके लक्षण जोड़ों, त्वचा, वृक्क, रक्त कोशों, हृदय, फेफड़ों आदि विभिन्न प्रणालियों को प्रभावित कर सकते हैं।
चार मुख्य प्रकार के ल्यूपस ये हैं:
इनमें से प्रणालीगत रक्तिम ल्यूपस (SLE) सबसे अधिक होता है और सर्वाधिक गंभीर भी है।
शैलोद्भिद
शैलोद्भिद (लिथोफाइट) या शैलोपरिक पादप (epipetric) वे पादप हैं जो शिलाओं या कठोर चट्टानों के ऊपर उगते हैं।
वैश्विक हिन्दी सम्मेलन
वैश्विक हिन्दी सम्मेलन हिन्दी एवं अन्य भारतीय भाषाओं के प्रयोग को बढ़ाने तथा इनके प्रचार-प्रसार के लिए गठित एक पंजीकृत स्वयंसेवी संस्था है। इस मंच के माध्यम से प्रयास किया जाता है कि जनतांत्रिक मूल्यों के अनुरूप भारत की जनता को सभी सूचनाएँ, सुविधाएं और सेवाएँ जनभाषा अर्थात राज्यों की राजभाषा तथा भारत की राजभाषा
हिन्दी में प्राप्त हों। विश्व स्तर पर हिंदी शिक्षण की सुविधाएँ उपलब्ध हों। ई-गवर्नेंस और डिजिटल-इंडिया आदि में हिंदी व भारतीय भाषाओं का प्रयोग हो। ‘वैश्विक हिन्दी सम्मेलन’ का प्रयास है कि भारत में शिक्षा व रोजगार भारतीयों भाषाओं के माध्यम से उपलब्ध हो तथा हिन्दी एवं भारतीयों भाषाओं के लिए भाषा-टेक्नोलॉजी का भी विकास एवं प्रसार हों। स्कूलों में विद्यार्थियों को कंप्यूटर-मोबाइल व इस प्रकार के नवीनतम उपकरणों पर हिंदी व भारतीय भाषाओं में कार्य की शिक्षा दी जाए ताकि इंटरनेट व सोशल मीडिया पर हिन्दी एवं अन्य भारतीय भाषाओं को महत्वपूर्ण स्थान मिले तथा हिन्दी एवं अन्य भारतीय भाषाओं के साहित्य का विश्व स्तर पर प्रसार हो। हिन्दी एवं अन्य भारतीय भाषाओं में ज्ञान-विज्ञान. व्यापार-व्यवसाय, तथा जनसूचना व जनसंचार का प्रसार हो ताकि विदेशी भाषा की बाधा से मुक्त हो कर देश के लोग अपनी भाषा के माध्यम से विभिन्न क्षेत्रों में विकास की ऊंचाइयों को छू सकें।
हिंदी व अन्य भारतीय भाषाओं के प्रसार का अभियान
‘वैश्विक हिन्दी सम्मेलन’ हिन्दी एवं अन्य भारतीय भाषाओं के प्रयोग को बढ़ाने तथा इनके प्रचार-प्रसार के  अभियान के लिए गठित एक पंजीकृत संस्था है, जिसका प्रयास है कि जनतांत्रिक मूल्यों और संविधान की भावना के अनुरूप भारतवासियों को (सरकारी/गैरसरकारी) सूचनाएँ, सुविधाएँ, सेवाएँ और अवसर जनभाषा में अर्थात भारत संघ की राजभाषा हिन्दी तथा राज्यों की राजभाषाओं में प्राप्त हों।
‘वैश्विक हिन्दी सम्मेलन’ का प्रयास है कि भारत की ई-गवर्नेंस और डिजिटल-इंडिया आदि महत्वाकांक्षी योजनाओं में हिंदी व भारतीय भाषाओं का प्रमुखता से समावेश हो। सभी वेबसाइट, ऑनलाइन सुविधाएँ, कंप्यूटर-प्रणालियाँ, आई.टी. सोल्युशन आदि में संघ व राज्य की राजभाषा को प्रमुखता से रखा जाए। देश में शिक्षा व रोजगार भारतीय भाषाओं के माध्यम से उपलब्ध हो तथा हिंदी सहित सभी भारतीय भाषाओं के लिए उपलब्ध भाषा-टेक्नोलॉजी का भी प्रसार हो। स्कूलों/कॉलेजों में विद्यार्थियों को कंप्यूटर-मोबाइल आदि नवीनतम उपकरणों पर हिंदी व भारतीय भाषाओं में कार्य का अनिवार्य प्रशिक्षण दिया जाए ताकि इंटरनेट व सोशल मीडिया पर हिन्दी एवं अन्य भारतीय भाषाओं को महत्वपूर्ण स्थान मिल सके और इनमें उपलब्ध ज्ञान-विज्ञान का विश्वभर में प्रसार हो ।
‘वैश्विक हिंदी सम्मेलन’ का मानना है कि ज्ञान-विज्ञान, शिक्षा-रोजगार, व्यापार-व्यवसाय तथा जनसूचना व जनसंचार आदि क्षेत्रों में भारतीय भाषाओं के प्रयोग से ही इनका प्रसार संभव है। विदेशी भाषा के बंधन से मुक्त हो कर ही देश के लोग अपनी भाषा के माध्यम से विभिन्न क्षेत्रों में विकास की ऊँचाइयों को छू सकते हैं, इसी के द्वारा भारतीय संस्कृति की भी रक्षा हो सकती है। इसलिए ‘वैश्विक हिन्दी सम्मेलन’ देश-दुनिया में भारतीय भाषाओं के प्रसार से जुड़े लोगों व भारत-भाषा प्रेमियों को एकजुट करते हुए इस कार्य के लिए जागरूकता अभियान चलाने और जनमानस तैयार करने के लिए निरन्तर प्रयासरत है। देश-विदेश के सभी भारतीय-भाषा प्रेमी इस अभियान से जुड़ सकते हैं। इसके लिए कोई शुल्क आदि नहीं है।
वैश्विक हिंदी सम्मेलन’ सोशल मीडिया समूह’
वैश्विक हिंदी सम्मेलन’ सोशल मीडिया समूहों से 12500 से अधिक लोग जुड़े हैं। वैश्विक हिंदी सम्मेलन गूगल समूह’, हिंदी व अन्य भारतीय भाषाओं के प्रयोग व प्रसार का संभवतः विश्व का सबसे बड़ा व सक्रिय ई-मेल समूह है, जिसमें देश-विदेश के करीब 8500 से सदस्य हैं। इनमें हिंदी व अन्य भारतीय भाषाओं के अनेक वरिष्ठ पत्रकार, साहित्यकार, भाषा-सेवी, शिक्षाविद्, राजभाषाकर्मी, वैज्ञानिक, भाषा-प्रेमी, भाषा-प्रौद्योगिकीविद्, विद्यार्थी एवं विभिन्न क्षेत्रो के लोग जुड़े हैं। इसके फ़ेसबुक समूह पर भी ऐसे करीब 4000 लोग हैं। इसके अतिरिक्त गूगल+, ट्विटर तथा व्हाट्स-ऐप आदि पर भी संस्था द्वार भारतीय भाषाओं के प्रयोग व प्रसार का अभियान चलाया जाता है।
इस मंच के माध्यम से हिंदी व भारतीय भाषाओं के समर्थकों के बीच समन्वय और सहयोग बनाते हुए भारतीय भाषाओं से संबंधित सूचनाओं, प्रयासों, प्रौद्योगिकी आदि की जानकारी प्रदान करने व विचार-विनिमय करने और सदस्यों द्वारा हिंदी व अन्य भारतीय भाषाओं के प्रयोग संबंधी सुझाव, विचार, शिकायतें माँग, सूचनाएँ आदि प्रस्तुत की जाती है। इस क्षेत्र में देश-विदेश में उल्लेखनीय योगदान करने वाले लोगों का परिचय व कार्य भी प्रस्तुत किया जाता है।
‘वैश्विक ई-संगोष्ठी
‘वैश्विक हिंदी सम्मेलन’ गूगल समूह’ द्वारा एक अभिनव पहल करते हुए हिंदी व भारतीय भाषाओं के प्रचार से संबंधित विषयों पर समय-समय पर वैश्विक ई-संगोष्ठियों का भी आयोजन किया जाता है जिनमें श्रोताओं के स्थान पर हजारों ई-प्रतिभागी अपने समय व सुविधानुसार वैश्विक ई-संगोष्ठी में भाग लेते हैं और शृंखला रूप में, कई कड़ियों में विद्वान-प्रतिभागी अपने विचार प्रस्तुत करते हैं।
देवनागरी लिपि व अन्य भारतीय लिपियों का प्रसार
सोशल मीडिया के माध्यम से देवनागरी लिपि व भारतीय लिपियों में कार्य करने का न केवल अनुरोध किया जाता है बल्कि ई-मेल के माध्यम से कंप्यूटर व मोबाइल आदि पर हिंदी में कार्य की जानकारी भी दी जाती है और कॉलेजों व सामुदायिक समूहों के माध्यम से प्रशिक्षण भी दिया जाता है। इसके चलते लाखों लोग जो कल तक भारतीय भाषाएँ कंप्यूटर मोबाइल आदि पर रोमन लिपि में लिखते थे अब देवनागरी व अपनी भाषाओं की लिपि में लिखने लगे हैं।
दाऊदी बोहरा
दाउदी बोहरा समुदाय इस्लाम की शिया इस्माइली शाखा के भीतर एक धार्मिक संप्रदाय है| उनकी सबसे बड़ी संख्या भारत, पाकिस्तान, यमन, पूर्वी अफ्रीका और खाड़ी राज्यों में रहती है|  इसके अलावा; मध्य पूर्व देशों, उत्तरी अमेरिका, दक्षिण पूर्व एशिया और ऑस्ट्रेलिया में भी महत्वपूर्ण संख्या में दाउदी बोहरा समुदाय उपस्थित है|
वैश्विक हिन्दी सम्मेलन
‘मुंबई हिंदी सम्मेलन’ - अगस्त 2012
‘वैश्विक हिंदी सम्मेलन’ संस्था के अस्तित्व में आने के पूर्व ही इसकी आधारशिला के रूप में अगस्त 2012 में मुंबई उपक्रम नगर राजभाषा कार्यान्वयन समिति के सहयोग से ‘मुंबई हिंदी सम्मेलन’ के माध्यम से ‘वैश्विक हिंदी सम्मेलन’ ने आकार लेना प्रारंभ कर दिया था। इस सम्मेलन में न्यायमूर्ति चन्द्रशेखर धर्माधिकारी, सुप्रसिद्ध फिल्मकार राजकुमार बड़जात्या सहित शिक्षा–साहित्य, राजभाषा, सिनेमा, मीडिया, न्यायपालिका, आदि विभिन्न क्षेत्रों से जुड़े लोगों ने भाग लिया था।
वैश्विक हिंदी सम्मेलन -10 सितंबर 2014’
संस्था द्वारा सेंट्रल बैंक ऑफ इंडिया के सहयोग से ‘हिंदुस्तानी प्रचार सभा’ के साथ 10 सितंबर 2014 को विलेपार्ले, मुंबई में ‘वैश्विक हिंदी सम्मेलन: 2014’ आयोजित किया गया था जिसमें गोवा की माननीय राज्यपाल व साहित्यकार ‘श्रीमती मृदुला सिन्हा, मुख्य सूचना आयुक्त- श्रीमती लीना मेहेंदले तथा महाराष्ट्र के अपर पुलिस महानिदेशक श्री सूर्य प्रताप गुप्ता सहित देश-विदेश के 400 से भी अधिक प्रतिनिधियों ने भाग लिया था। इस अवसर पर दक्षिण अफ्रीका हिंदी शिक्षा संघ की अध्यक्ष श्रीमती मालती रामबली को ‘वैश्विक हिंदी सेवा सम्मान’, बालेंदू शर्मा दाधीच को ‘वैश्विक सूचना प्रौद्योगिकी सम्मान’ प्रवीण जैन को ‘हिंदी सक्रिय सेवा सम्मान’ तथा वरिष्ठ साहित्यकार डॉ. सुधाकर मिश्र को ‘आजीवन हिंदी साहित्य सेवा सम्मान’ प्रदान किया गया।
दाऊदी बोहरा
सभी मुसलमानों की तरह, वे दिन में पांच बार नमाज़ पढ़ते हैं, रमजान के महीने में रोज़ा रखते हैं, हज और उमराह करते हैं और ज़कात देते हैं। दाउदी बोहरा समुदाय सदियों पुराने सिद्धांतों के एक समूह द्वारा एकजुट हैं: विश्वास के लिए एक अटूट प्रतिबद्धता; स्थानीय कानून का पालन करने वाले नागरिक होने और जिस देश में वे रहते हैं, उसके लिए एक वास्तविक प्रेम विकसित करना; समाज, शिक्षा, कड़ी मेहनत और समान अधिकारों के मूल्य में विश्वास; अन्य धार्मिक विश्वासों के साथ जुड़ाव; पर्यावरण और उसके प्रतिवेश सभी प्राणियों की देखभाल करने की जिम्मेदारी मे अपना जीवन बिताते हैं
वैश्विक हिन्दी सम्मेलन
वैश्विक हिंदी संगोष्ठी 10 जनवरी 2015
‘विश्व हिंदी दिवस’ के अवसर पर  वैश्विक हिंदी संगोष्ठी का आयोजन किया गया जिसमें मॉरीशस के वरिष्ठ साहित्यकार श्री राज हीरामन प्रमुख वक्ता थे उन्हें ‘वैश्विक हिंदी साहित्य सारथी’ सम्मान भी प्रदान किया गया। संगोष्ठी में डॉ रमाकांत गुप्ता, साहित्यकार डॉ.सुधाकर मिश्र तथा जवाहर कर्णावट सहित अनेक गणमान्य लोग उपस्थित थे।
वैश्विक हिंदी संगोष्ठी, 18 जनवरी 2015
‘वैश्विक हिंदी सम्मेलन’ द्वारा ‘शाकुंतलम’ तथा ‘शिवानी साहित्य मंच के साथ मिलकर वैश्विक हिंदी संगोष्ठी व काव्य गोष्ठी का आयोजन किया गया। कार्यक्रम में कनाडा के साहित्यकार प्रो.सरन घई को वैश्विक हिंदी साहित्य सम्मान से विभूषित किया गया। मुंबई उच्च न्यायालय के सेवा निवृत्त मुख्य न्यायधीश न्यायमूर्ति श्री राजन कोचर तथा सुप्रसिद्ध फिल्मकार राजकुमार बड़जात्या भी उपस्थित थे।
दाऊदी बोहरा
बोहरा शब्द, गुजराती शब्द वोहरू / व्यव्हार से आया है, जिसका अर्थ है "व्यापार", उनके पारंपरिक व्यवसायों और परंपराओं के अनुसार आज भी दाउदी बोहरा समुदाय मे ये व्यावसायिक प्रथा जारी है
वैश्विक हिन्दी सम्मेलन
वैश्विक हिंदी संगोष्ठी, 19 सितंबर, 2015
मुंबई के सोमैया कॉलेज के साथ मिलकर आयोजित संगोष्ठी में नीदरलैंड की साहित्यकार प्रो.पुष्पिता अवस्थी को वैश्विक हिंदी साहित्य सम्मान से विभूषित किया गया। संगोष्ठी में लेखक माणिक मुंडे, एस.एन.डी.टी. विश्वविद्यालय की पूर्व निदेशक प्रो. माधुरी छेड़ा, सूरीनाम से भगवान जी, सौमैया कॉलेज की प्राचार्या तथा उपप्राचार्य डॉ. सतीश पांडेय, डॉ.एम.एल.गुप्ता तथा डॉ.कामिनी गुप्ता ने विचार प्रस्तुत किए।
वैश्विक हिंदी संगोष्ठी, 20 सितंबर, 2016
‘वैश्विक हिंदी सम्मेलन’ द्वारा मुंबई रेल विकास कॉर्पोरेशन के साथ चर्चगेट स्टेशन परिसर मुंबई में ‘देश-विदेश में हिंदी’ विषय पर वैश्विक संगोष्ठी आयोजित की गई जिसमें दक्षिण अफ्रीका के क्वाज़ुलु विश्वविद्यालय की प्रोफेसर और हिंदी शिक्षा संघ की अध्यक्ष प्रो. उषा शुक्ला मुख्य अतिथि थीं। उन्हें ‘वैश्विक हिंदी साहित्य सम्मान’ से विभूषित किया गया। कार्यक्रम में राकेश पांडेय, माणिक मुंडे, विजय जैन, अमरजीत मिश्रा आदि ने विचार रखे।
दाऊदी बोहरा
इतिहास
दाऊदी बोहरा समुदाय इस्लाम का एक उप-समूह है। उनका पता; दाऊदी, तैय्येबी, मुस्ताली, इस्माईली, शिया, मुसलमानों मे लगाया जाता है
दाऊदी बोहरा समुदाय फातेमी खिलाफत के नाम पर अपनी विरासत का पता लगाते हैं, इस साम्राज्य का नाम फ़ातेमा; जो इस्लामी पैगंबर मोहम्मद की पुत्री थी, उनके नाम पर रखा गया है | फ़ातेमा की वंशावली मे जन्मे गए इमामो और मोहम्मद के कुलीन परिवार के प्रति संपूर्ण समर्पण, यह दाऊदी बोहरा विश्वास की एक महत्वपूर्ण कसौटी है
वैश्विक हिन्दी सम्मेलन
वैश्विक हिंदी संगोष्ठी, 09 जनवरी, 2016
मुम्बई  में ‘वैश्विक हिंदी सम्मेलन’, के. सी. महाविद्यालय और ‘सत्याग्रह’ संस्था द्वारा 'प्रवासी भारतीय और हिंदी’ विषय पर अंतरराष्ट्रीय संगोष्ठी का आयोजन किया गया। संगोष्ठी में ब्रिटेन के रचनाकार तजेंद्र शर्मा, माणिक मुंडे, प्रो.माधुरी छेड़ा, श्रीमती देवी नागरानी, डॉ.शीतलाप्रसाद दुबे, लेखिका श्रीमती शील निगम आदि ने विचार प्रस्तुत किए। इस अवसर पर ‘लेखनी’ की संपादक’ श्रीमती शैल अग्रवाल को ‘वैश्विक हिंदी साहित्य सम्मान’ से विभूषित किया गया।
दाऊदी बोहरा
इतिहास
दाऊदी बोहरा समुदाय की विरासत फ़ातिमी इमामों से जुड़ी है, जिन्हें मुहम्मद (570-632) का वंशज माना जाता है। यह समुदाय मुख्य रूप से इमामों के प्रति ही अपना अक़ीदा (श्रद्धा) रखता है।
दाऊदी बोहरा समुदाय और फातेमी राज-वंश
फातेमी राज-वंश ने पहले मदीना में निवास किया और बाद में १० वीं और ११वीं शताब्दी के दौरान इस्लामी क्षेत्र के बड़े हिस्सों पर शासन किया, जिसमें उत्तर अफ्रीका और मिस्र (today: Cairo) शामिल थे| उन्होंने मोहम्मद द्वारा स्थापित धार्मिक परंपराओं को बढ़ावा देने और मजबूत करने के उद्देश्य से शासन किया| फातेमी राज-वंश के इमामो ने अपनी राजनीतिक, आर्थिक, साहित्यिक, कलात्मक और वैज्ञानिक उपलब्धियों के मामले में इस्लामी इतिहास की एक अद्वितीय अवधि की एक अनोखी मिसाल कायम की | इस राज-वंश ने मिस्र मे अल-अज़हर विश्वविद्यालय की स्थापना की, जिसे दुनिया की सबसे पुरानी जीवित विश्वविद्यालयो में गिना जाता है, साथ ही मिस्र के क़ाहेरा शहर में कई स्थापत्य कला कृतियों की स्थापना की, जो आज तक उस युग की एक स्थायी विरासत बनी हुई है.
वैश्विक हिन्दी सम्मेलन
वैश्विक हिंदी संगोष्ठी, 30 जून 2018
'वैश्विक हिंदी सम्मेलन' तथा मुंबई रेल विकास कॉरपोरेशन के संयुक्त तत्वाधान में आयोजित संगोष्ठी में मुख्य अतिथि मॉरीशस के सुप्रसिद्ध साहित्यकार रामदेव धुरंधर को 'वैश्विक हिंदी साहित्य सम्मान' से विभूषित किया गया। संगोष्ठी में मुंबई विश्वविद्यालय के हिंदी-विभागाध्यक्ष प्रो. करुणाशंकर उपाध्याय, एम.आर.वी.सी. की वित्तीय सलाहकार श्रीमती स्मृति वर्मा, जी.एसटी. अपर आयुक्त श्रीमती मनप्रीत आर्य, महामना फाउंडेशन के अध्यक्ष दिनेश गुप्ता, सहित अनेक विद्वानों ने विचार रखे।
दाऊदी बोहरा
दाऊदी बोहरा समुदाय और फातेमी राज-वंश
२०वे इमाम, अल-आमिर बी-अहकामिल्लाह की शहादत से पहले, उन्होंने यमन में अपनी प्रतिभाशाली दूत, अरवा अस्सुलेही (यमन की महारानी) को दाई मुत्लक़ (अप्रतिबंधित प्रचारक) के कार्यालय की स्थापना के लिए निर्देशित किया जो तब से २१वें इमाम अट्टतैयब अबुलक़ासिम के एकांत के युग मे उनके उपाध्यक्ष के रूप में रहते हुए सदियों लग उनका महाकार्य चलाने की मजबूत योजना बनाएगी| महारानी अरवा द्वारा पहले दाई मुत्लक़ (अप्रतिबंधित प्रचारक) - सय्यदना ज़ोएब बिन मूसा को निर्देश दिया गया था कि वह इमाम के विशेष कार्य को जारी रखे, जिसे दावत-ए-हादिया, जिसका अर्थ है कि विश्वासियों को यथार्थ मार्गदर्शन प्रदान करना
वैश्विक हिन्दी सम्मेलन
भाषा-प्रौद्योगिकी प्रशिक्षण कार्यक्रम, 30 जून 2018
'वैश्विक हिंदी सम्मेलन' तथा एम.एम.पी.शाह कॉलेज के संयुक्त तत्वाधान में कॉलेज के विद्यार्थियों को मोबाइल-कंप्यूटर आदि उपकरणों पर देवनागरी लिपि सहित विभिन्न भारतीय लिपियों में कार्य का प्रशिक्षण दिया गया।
वैश्विक हिंदी संगोष्ठी, 23 जून 2019
वैश्विक हिंदी सम्मेलन तथा श्रीमती एम.एम.पी शाह विमेंस कॉलेज ऑफ कॉमर्स एण्ड आर्ट्स के संयुक्त तत्वावधान में मातृभाषा दिवस पर आयोजित संगोष्ठी में बैंक ऑफ बड़ौदा के महाप्रबंधक डॉ. जवाहर कर्णावट को वैश्विक हिंदी सम्मेलन द्वारा ‘डॉ कामिनी स्मृति वैश्विक हिंदी सेवा सम्मान’ से विभूषित किया गया। मातृभाषा: जन-अधिकार एवं जन-विकास विषय पर आयोजित इस संगोष्ठी के मुख्य अतिथि भारत के पूर्व सूचना आयुक्त श्री शैलेश गांधी थे ।
दाऊदी बोहरा
दाऊदी बोहरा समुदाय और फातेमी राज-वंश
दाई मुत्लक़ (अप्रतिबंधित प्रचारक) के कार्यालय का उत्तराधिकार “नस” नामक एक प्रक्रिया द्वारा निर्धारित किया जाता है, जिसके तहत प्रत्येक दाई मुत्लक़ (अप्रतिबंधित प्रचारक) - तिरोभूत इमाम द्वारा निर्देशित होते है और इस तरह वह अपने स्वयं के उत्तराधिकारी की नियुक्ति करते है
वैश्विक हिन्दी सम्मेलन
हिन्दी के विश्वदूत श्रृंखला
इस श्रृंखला में विदेशों में रहकर भाषा-शिक्षण, साहित्य या अन्य किसी  प्रकार हिंदी के प्रचार-प्रसार में लगे महानुभावों व उनके कार्य का परिचय दिया जाता है जो संस्था के सोशल मीडिया समूहों के माध्यम से देश-दुनिया तक पहुंचता है। इस श्रृंखला के अंतर्गत अब तक निम्नलिखित का परिचय दिया गया है:-
दाऊदी बोहरा
दाऊदी बोहरा समुदाय और फातेमी राज-वंश
आज ५३वें दाई मुत्लक़ (अप्रतिबंधित प्रचारक) के कार्यालय के वर्तमान पदाधिकारी  डॉ. सैयदना मुफद्दल सैफ़ुद्दीन हैं
विश्वास और आचरण
पैगंबर मोहम्मद, उनके परिवार और उनके उच्च-वंशजों को कुल भक्ति करना दाउदी बोहरा समुदाय के विश्वास की एक बानगी है, और इसे “वलायत” कहा जाता है | अन्य बुनियादी प्रथाओं में “तहारत” (शरीर और विचार में पवित्रता), “सलात” (दैनिक पाँच समय अनुष्ठान प्रार्थना), “ज़कात” (आय का एक भाग की पेशकश), “सौम” (उपवास, विशेष रूप से रमजान के महीने में), “हज” (मक्का और उसके आसपास अनुष्ठान तीर्थ) और “जिहाद” (अल्लाह की राह में अपनी खुद की आत्मा को अनुशासित करते रहना) मान्य है | अल्लाह और उसके चुने हुए लोगों की याद में दाऊदी बोहरा समुदाय जहां भी रहते हैं वहां नमाज़ के लिए और धार्मिक सभा “मज्लिस” के लिए मस्जिदें स्थापित करते हैं
पीटर क्रिश्चियन
पीटर मार्टिन क्रिश्चियन (en:Peter M. Christian) (जन्म 16 अक्टूबर 1947) एक माइक्रोनियन राजनेता हैं, जिन्होंने 11 मई 2015 से 11 मई 2019 तक माइक्रोनेशिया के संघीय राज्यों के 8 वें राष्ट्रपति के रूप में कार्य किया।
दाऊदी बोहरा
करदन हसनः
इस्लाम और क़ुरान मजीद मे “रीबा” (सूदखोरी) और ब्याज पर कठोर प्रतिबंध लगाया गया है; इसी लिए दाउदी बोहरा समुदाय, इस्लाम और क़ुरान मजीद मे बताए गये “करदन हसनः” के पवित्र सिद्धांतो का पालन करता है| करदन हसनः (अच्छा ऋण, उधार) - शून्य ब्याज दर पर ऋण लेने या उधार देने की दिशा में एक धारणा है, जिसे आमतौर पर ब्याज मुक्त ऋण के रूप में भी जाना जाता है
वैश्विक हिन्दी सम्मेलन
हिन्दी के विश्वदूत श्रृंखला
भारत-भाषा प्रहरी श्रृंखला : इस शृंखला में हिंदी तथा अन्य भारतीय भाषा या भाषाओं के प्रयोग व प्रसार के लिए एक सेनानी की भांति कार्य में लगे महानुभावों व उनके कार्य का परिचय दिया जाता है जो संस्था के सोशल मीडिया समूहों के माध्यम से देश-दुनिया तक पहुँचता है। इस शृंखला का उद्देश्य भारतीय भाषाओं के लिए कार्य कर रहे महानुभावों को प्रोत्साहित करना है। इसके अंतर्गत अब तक निम्नलिखित का परिचय दिया गया है:-
पथ के साथी
मनोज धनीलाल (अध्यक्ष,हिंदी शिक्षा संघ दक्षिण अफ्रीका),बालेन्दु शर्मा दाधीच(निदेशक: लोकलाइजेशन,माइक्रोसॉफ्ट),राकेश पांडेय(संपादक,प्रवासी संसार,दिल्ली),डॉ.अमरनाथ शर्मा(हिंदी बचाओ मंच, कोलकाता),निर्मलकुमार पाटोदी(जनभाषा परिषद इन्दौर), प्रभु जोशी(लेखक इन्दौर),डॉ.आशीष कंधवे(विश्व हिंदी साहित्य परिषद),जवाहर कर्णावट(महाप्रबंधक,बैंक ऑफ बड़ौदा)j,सुश्री विजयलक्ष्मी जैन(इन्दौर ),प्रो.जोगा सिंह विर्क(पटियाला),डॉ.विजय भार्गव (भारतीय भाषा राष्ट्रीय प्रतिष्ठान परिषद),बिजय क्मार जैन (भारतीय भाषाएँ अपनाओ,मुंबई),पोलिशेट्टी ओबैया (हैदराबाद),रवि रतलामी (भोपाल),प्रेमचंद अग्रवाल (हिन्दी प्रचार प्रसार समिति,अंबाला),के.एस वेंकटाचलम (कालीकट)प्रवीण जैन(मुंबई),डॉ.आर.वी.सिंह (उ.म.प्र.सिडबी,लखनऊ),अजय जैन'विकल्प' (हिंदीभाषा.कॉम,इन्दौर),जयराज(चेन्नै),योगेन्द्र प्रसाद जोशी (हिंदी ब्लॉग),मनोरमा मिश्र(मुंबई),अजय बोकिल(इन्दौर)
दाऊदी बोहरा
करदन हसनः
क़ुरान मजीद में करदन हसनः शब्द इस्लाम के लिए विशिष्ट एक अनोखी शब्दावली है, जिसका कुरान में छह बार उल्लेख किया गया है| दाउदी बोहरा ब्याज मुक्त लेन-देन के सिद्धांत का सख्ती से पालन करते हैं| जैसा कि यह पहल उधारकर्ता के उत्थान के आदर्श पर आधारित है, इस उपक्रम मॉडल ने समुदाय के भीतर आर्थिक विकास में महत्वपूर्ण भूमिका निभाई है|
दाउदी बोहरा स्वैच्छिक रूप से एक संस्थागत स्तर से, व्यक्तिगत और नियमित रूप से इस कोष में योगदान करते हैं| इस प्रकार एकत्र किए गए धन का प्रबंधन इस उद्देश्य के लिए केंद्रीय सामाजिक प्रशासन द्वारा नियुक्त संबंधित समितियों द्वारा किया जाता है। इन कोष का उपयोग समुदाय के सदस्यों द्वारा घर खरीदने, उनकी शिक्षा और व्यवसायों को निधि देने के लिए किया जाता है|
वैश्विक हिन्दी सम्मेलन
कार्य-समिति
निदेशक             : डॉ. एम.एल. गुप्ता ‘आदित्य’
अध्यक्ष                : राजेश्वर सिंह
दाऊदी बोहरा
मीसाक
बोहरा समुदाय में प्रवेश के लिए मार्ग का धार्मिक कृत्य “मीसाक” (निष्ठा की शपथ) का अनुष्ठान है| यह धार्मिक क्रिया आस्तिक और सर्वशक्तिमान प्रभु के बीच एक वाचा है, जो पृथ्वी पर उनके प्रतिनिधि के माध्यम से प्रभावित होता है| अल्लाह के प्रति मूल कर्तव्यों का पालन करने के अलावा, इसमें दाई मुत्लक़ (अप्रतिबंधित प्रचारक) - सैयदना के आध्यात्मिक मार्गदर्शन को पूरी ईमानदारी से और आरक्षण के बिना स्वीकार करने का संकल्प ही निष्ठा की शपथ मे शामिल है| समुदाय के विश्वास की तह में प्रवेश करने के लिए “मीसाक” क्रिया अनिवार्य है|
वैश्विक हिन्दी सम्मेलन
कार्य-समिति
सचिव                 : उत्कर्ष अग्रवाल
कोषाध्यक्ष           : सुश्री मंजरी गुप्ता
दाऊदी बोहरा
मीसाक
मीसाक की शपथ सबसे पहले उस उम्र में ली जाती है, जिस उम्र में बच्चे को परिपक्वता तक पहुँचा हुआ समझा जाता है: लड़कियों के लिए आमतौर पर तेरह साल, लड़कों के लिए चौदह या पंद्रह साल माना जाता है| प्रारंभिक यौवन के दौरान, एक बच्चे को उसके माता-पिता द्वारा स्थानीय आमिल साहेब (समुदाय के स्थानीय प्रमुख) के समक्ष एक साक्षात्कार अनुष्ठान पाठ के लिए लाया जाता है। आमिल साहेब बोहरा विश्वास के बारे में योग्य युवाओं से कई सवाल पूछते है, और पर्याप्त जवाब देने के बाद ही योग्य बच्चे को “मीसाक” के लिए स्वीकार किया जाता है|
वैश्विक हिन्दी सम्मेलन
कार्य-समिति
संयोजक             : डॉ. सुस्मिता भट्टाचार्य
सदस्य                 : श्रीमती उषा बंसल, संजय सिंह, श्रीमती विधि जैन, कृष्ण मोहन मिश्र, धीरेंद्र सिंह, मधुकांत (अनूप बंसल), निर्मल कुमार पाटौदी
दाऊदी बोहरा
मीसाक
इस्लाम का आखिरी और बारहवां महीना, ज़िल्हिज्जः के अठारहवें दिन, हर साल प्रत्येक परिपक्व बोहरा सदस्य, अपने “मीसाक” को एक साथ नवीनीकृत करवाते है|
वैश्विक हिन्दी सम्मेलन
कार्य-समिति
वैश्विक समन्वयक : प्रो.उषा शुक्ला (हिंदी शिक्षा संघ, दक्षिण अफ्रीका), पुष्पिता अवस्थी (वैश्विक हिंदी प्रतिष्ठान,नीदरलैंड),  रामदेव धुरंधर (वरिष्ठ साहित्यकार, मॉरीशस),  डॉ. स्नेह ठाकुर (संपादक: वसुधा,कनैडा), राज हीरामन (वरिष्ठ साहित्यकार, मॉरीशस), रोहित कुमार हैप्पी (संपादक: भारत दर्शन,(न्यूजीलैंड)
समन्वयक :
प्रो.मंगला रानी (पटना) प्रो. अमरनाथ कोलकात श्रीमती शील निगम (मुंबई)  आफताब आलम (मुंबई)  संपत देवी मुरारका (हैदराबाद)  अखिलेश श्रीवास्तव (लखनऊ)  अरुण शर्मा (होशंगाबाद)  विनोद रिंगानिया (गोहाटी)  प्रभु देसाई (गोवा)  राहुल खटे (नाशिक).
दाऊदी बोहरा
पंचांग (बोहरा कैलेंडर)
दाउदी बोहरा समुदाय, फातेमी राज-वंश के युग से चली आ रही इस्लामी कैलेंडर का पालन करते हैं, जो चंद्र चक्र के साथ पूरी तरह से मेल खाता है और उसे अन्य कैलेंडर के विपरीत समय-समय पर किसी भी सुधार की आवश्यकता नहीं पढ़ती | इस कैलेंडर में, चंद्र वर्ष में ३५४ दिन होते हैं| केवल एक लीप वर्ष को छोड़कर जब १२ वें और अंतिम महीने में ३० दिन होते हैं, बाकी सब विषम संख्या वाले महीनों में ३० दिन होते हैं और सम-विषम महीनों में २९ दिन होते हैं| इस पंचांग चक्र को मानने की प्रथा, अन्य मुस्लिम समुदायों के साथ विरोधाभास करता है, जो अन्य समुदायों का चाँद अर्धचंद्र की दृष्टि से विशिष्ट इस्लामी महीनों की शुरुआत का आधार है|
वैश्विक हिन्दी सम्मेलन
डॉ. कामिनी स्मृति वैश्विक हिंदी सेवा सम्मान
‘वैश्विक हिंदी सम्मेलन’ की स्थापना में डॉ. श्रीमती कामिनी गुप्ता की महत्वपूर्ण भूमिका थी। पर्दे के पीछे रह कर उन्होंने ‘वैश्विक हिंदी सम्मेलन’ को आगे बढ़ाने में महत्वपूर्ण और सार्थक भूमिका निभाई। डॉ. कामिनी गुप्ता,14 मार्च 2018 को कैंसर के असाध्य रोग से लड़ते-लड़ते मृत्यु के आगोश में समा गईं। वे भारत सरकार, गृह मंत्रालय के राजभाषा विभाग के अंतर्गत हिंदी शिक्षण योजना, मुंबई में 29 वर्ष तक निरन्तर प्राध्यापक के रूप में कार्य करती रहीं। अपनी प्रभावी शिक्षण पद्धति के चलते केंद्रीय कार्यालयों के प्रशिक्षार्थी अधिकारी/कर्मचारी में वे काफी लोकप्रिय थीं। वे एक अच्छी लेखिका, कवयित्री और प्रभावी वक्ता थीं। ‘राजभाषा संदर्शिका’ की वे सह-लेखिका थीं। देश के प्रतिष्ठित समाचार-पत्रों व पत्रिकाओं में उनके अनेक लेख प्रकाशित हुए थे। वे आकाशवाणी और दूरदर्शन के अनेक कार्यक्रमों मे भी भाग लेती रही थीं। चार्ल्स डिकेन्स की बाल-कहानियों का अंग्रेजी से हिंदी में अनुवाद उनके प्रमुख कार्यों में से एक है।उन्होंने हिंदी में एम.ए. और पीएच.डी. के अतिरिक्त बी.लिब, बी.एड, अनुवाद में स्नातकोत्तर डिप्लोमा और गुजराती में डिप्लोमा भी किया। दूसरी ओर वे एक बहुत ही कुशल गृहणी भी थीं। पांच वर्ष पूर्व कैंसर की पुष्टि होने के बावजूद वे घरेलू कार्यों के अतिरिक्त सामाजिक कार्यों में भी योगदान देती रहीं और ‘वैश्विक हिंदी सम्मेलन’ की व्यवस्था-प्रभारी के दायित्वों का निर्वाह भी करती रहीं। आखिरी समय जब डॉक्टरों ने हार मान ली, डॉ. कामिनी गुप्ता ने अपनी बीमारी से हार नहीं मानी। ऐसी विदूषी कर्मठ, कर्तव्यपरायण और संघर्षशील महिला दिवंगत डॉ. कामिनी गुप्ता को ‘वैश्विक हिंदी सम्मेलन’ ह्दय से नमन करता है।
दाऊदी बोहरा
साल भर के महत्वपूर्ण कार्यक्रम
पवित्र इस्लामी ग्रंथ कुरान मजीद में कहा गया है कि कुरान रमज़ान के महीने में उतारा गया, जो इस्लामी कैलेंडर का ९ वां महीना है| इस महीने के दौरान, दाउदी बोहरा समुदाय एक अनिवार्य अभ्यास के रूप में सुबह से शाम तक “रोज़ा ” (उपवास) करते हैं| बोहरा सदस्यों दैनिक प्रार्थनाओं के लिए इस शुभ महीने के दौरान अपनी मस्जिदों में एकत्र होते हैं, लेकिन विशेष रूप से शाम की प्रार्थना के दौरान, और दिन भर का उपवास एक साथ तोड़ते हैं, और इफ्तार (उपवास तोड़ना) एक साथ करते हैं|  यह बुलंद भक्ति गतिविधि का एक मौसम है, जो महान त्योहारों में से एक “ईद उल-फ़ित्र ” के पश्चात समाप्त होता है|
वैश्विक हिन्दी सम्मेलन
डॉ. कामिनी स्मृति वैश्विक हिंदी सेवा सम्मान
अत: उन्हें श्रद्धांजलि अर्पित करते हुए ‘वैश्विक हिंदी सम्मेलन’ द्वारा निर्णय लिया गया है कि हिंदी व भारतीय भाषाओं के प्रसार के लिए दिए जाने वाले सम्मानों के अंतर्गत  अब ‘डॉ. कामिनी स्मृति वैश्विक हिंदी सेवा सम्मान’ प्रदान किए जाएँगे।
दाऊदी बोहरा
साल भर के महत्वपूर्ण कार्यक्रम
आखरी महीना, ज़िल्हिज्जः के महीने में, हज (तीर्थयात्रा होती है)| ज़िल्हिज्जः के १० वें दिन, एक और महान त्योहार ईद के रूप में मनाया जाता है| बोहरा (और शिया) परंपरा के अनुसार, ज़िल्हिज्जः के १८ वें दिन, मोहम्मद ने सार्वजनिक रूप से अपने दामाद अली इब्न अबीतालिब को अपना उत्तराधिकारी नियुक्त किया था| यह एक बहुत ही महत्वपूर्ण घटना है जिसमें दाऊदी बोहरा “रोज़ा ” (उपवास) करते हैं और विशेष प्रार्थना करते हैं|
वैश्विक हिन्दी सम्मेलन
डॉ. कामिनी स्मृति वैश्विक हिंदी सेवा सम्मान
__सूचीबद्ध__
दाऊदी बोहरा
साल भर के महत्वपूर्ण कार्यक्रम
अन्य प्रमुख आयोजनों में विशेष प्रार्थनाएँ और समारोहों भी आयोजित की जाती हैं, जैसे कि जिस दिन मोहम्मद ने पहली बार अपना मिशन (महाकार्य) शुरू किया, मोहम्मद का जन्मदिन, समुदायों के संतों और सैनिकों की मृत्यु की कुछ वर्षगांठ, और वर्तमान दाई (सैयदना साहेब) का जन्मदिन, इत्यादि| सभी घटनाओं में, मोहम्मद और उनके परिवार की भक्ति और उनके नेक कार्यों को स्मरण रखना एक आवर्ती प्रसंग है|
मुहर्रम
अली इब्न अबी तालिब के बेटे और मोहम्मद के नवासे, इमाम हुसैन की शहादत की याद दाउदी बोहरा समुदाय की भक्ति की कई अभिव्यक्तियों में से एक महत्त्वपूर्ण अभिव्यंजना है।